KΕΦ.38

Δραστηριότητες

1. Από τα νέα ελληνικά στα αρχαία ελληνικά

νέα ελληνικά

αρχαία ελληνικά

εξασφαλίσαμε για το πνεύμα μας

έχοντας τη συνήθεια να τελούμε

διώχνει

εισάγονται

επακολουθεί ως συνέπεια

2. Αντιστοιχίστε :

βαίνω θεωρῶ

νομίζω κτυπῶ

πλήττω πορεύομαι

γίγνομαι ὠφελοῦμαι

καρποῦσθαι ὑπάρχω

3. Να βρείτε ομόρριζα των ρημάτων γίγνομαι, βαίνω.

4. Να βρείτε λέξεις του κειμένου ετυμολογικά συγγενείς με τις ακόλουθες : τερπνός, ελεύθερος, βιοποριστικός, θύμα, αποβάθρα, εισιτήριο, διαβήτης.

5. Να εντοπίσετε στο κείμενο :

α) τα σχήματα λόγου : ζεύγμα, παρήχηση - παρονομασία

β) το ουδέτερο του επιθέτου που χρησιμοποιείται αντί αφηρημένου ουσιαστικού (χαρακτηριστικό της γραφής του Θουκυδίδη).

6. Να συγκρίνετε τις πληροφορίες του κεφ. 38 με το παρακάτω κείμενο (ομοιότητες – διαφορές ως προς το περιεχόμενο, το ύφος, την προθετικότητα του πομπού σε σχέση με την ιδεολογική θέση και τον κοινωνικό σκοπό που υπηρετούν.

Παράλληλο κείμενο: ΕΡΜΙΠΠΟΣ, Φορμοφόροι (κωμωδία, απόσπ. 63)

Σ’ αυτόν τον επικού τύπου κατάλογο, που διανθίζεται με επίκαιρες κωμικές αιχμές για εχθρούς των Αθηναίων, αναφέρονται τα χαρακτηριστικά προϊόντα κάθε πόλης ή περιοχής (τά ἐξ ἑκάστης πόλεως ἰδιώματα), που εισάγονται διά θαλάσσης στην Αθήνα.

Ιστορήστε μου τώρα, ω Μούσες, σεις που ζείτε στα Ολύμπια δώματα,

ποια αγαθά εδώ έφερε ο Διόνυσος με το μαύρο καράβι,

από τότε που πλέει ως έμπορος στο οινοπόρφυρο απάνω το πέλαγος.

Σίλφιο απ’ την Κυρήνη και δέρματα βόεια

σκουμπρί από τον Ελλήσποντο και τα παστά απαξάπαντα, 5

απ’ τη Θεσσαλία πλιγούρι και τα παΐδια τα βόεια·

κι απ’ τον Σιτάλκη ψώρα ειδικά για τους Λακεδαιμόνιους,

κι απ’ τον Περδίκκα ψεύδη πάνω σε πάμπολλα πλοία.

Τα χοιρινά οι Συρακούσες και το τυρί τους προσφέροντας

Κι άμποτες ο Ποσειδώνας τους Κερκυραίους να ξέκανε 10

πάνω στα κοίλα καράβια, επειδή έχουν σκέψη διχόγνωμη.

Αυτά από τούτα τα μέρη· απ’ την Αίγυπτο πάλι τα ιστία

τα κρεμαστά και τον πάπυρο, από δε τη Συρία λιβάνι.

Στέλνει και η όμορφη Κρήτη για τους θεούς κυπαρίσσι,

η Λιβύη παρέχει προς πώληση άφθονο ελεφαντόδοντο, 15

η Ρόδος προσφέρει σταφίδες και σύκα ξερά ηδυόνειρα.

Απ’ την Εύβοια έρχονται αχλάδια και τα σκληρόσαρκα μήλα,

σκλάβοι από τη Φρυγία, μισθοφόροι απ’ την Αρκαδία.

Οι Παγασές πέμπουν δούλους, σκέτους ή και με το στίγμα.

Τα γλυκοκάστανα πάλι και τα αμύγδαλα τα σιγαλόηχα 20

τα παρέχουνε οι Παφλαγόνες· γιατί αυτά είναι του δείπνου επιστέγασμα.

Η Φοινίκη στέλνει χουρμάδες και μαζί τους το σιμιγδάλι,

τάπητες η Καρχηδόνα και προσκέφαλα με χίλια χρώματα.

7.α) Να συνθέσετε το ρήµα γίγνοµαι µε τις προθέσεις: ἀπό διά ἐν ἐπί περί πρό πρός σύν

β) Να γράψετε τη σηµασία των σύνθετων που σχηµατίσατε µε τις υπογραµµισµένες προθέσεις. .